Xalqaro shartnomaga qo‘shilish to‘g‘risida

“O‘zbekiston Respublikasining xalqaro shartnomalari to‘g‘risida”gi O‘zbekiston Respublikasi Qonunining 23-moddasiga muvofiq:
 1. Ko‘zi ojiz, ko‘rishda nuqsoni bo‘lgan va bosma axborotni idrok etishda boshqa jihatdan qobiliyati cheklangan shaxslarning nashr etilgan asarlardan foydalanishini yengillashtirish to‘g‘risidagi Marokash shartnomasiga (2013-yil 27-iyun, Marokash) qo‘shilinsin.
 2. Axborot va ommaviy kommunikatsiyalar agentligi mazkur xalqaro shartnomani amalga oshirish yuzasidan mas’ul vakolatli organ etib belgilansin.
 3. Tashqi ishlar vazirligi O‘zbekiston Respublikasining mazkur xalqaro shartnomaga qo‘shilishi hamda uni amalga oshirish uchun mas’ul vakolatli organ haqidagi tegishli bildirishnomani depozitariyga yuborsin.
 4. Vazirlar Mahkamasi:
 bir oy muddatda Marokash shartnomasini amalga oshirish bo‘yicha “Yo‘l xaritasi”ni tasdiqlasin;
 tegishli vazirlik va idoralarning rahbarlari bilan birgalikda ushbu xalqaro shartnoma kuchga kirgandan keyin O‘zbekiston Respublikasining huquq va majburiyatlari bajarilishi ustidan belgilangan tartibda nazoratni ta’minlasin.
 5. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.